text: Humoristisk bog om kræft
  23 september 2011 kl. 13.30
  To kvinder udgiver i dag en humoristisk bog om noget, man ellers ikke griner af: Brystkræft.
  Kræft er en sygdom, man ikke ligefrem griner ad. Men to forhenværende kræftpatienter prøver nu alligevel at få os til at trække på smilebåndet. 
  I dag har de udgivet en bog, som måske kan være lidt opmuntring, når håbløsheden melder sig.  
  Bogen er et tegneseriehæfte, der hedder Bryststriber.
  De to forfattere, Eva Thomsen og Anne Marie Erbs, har begge haft brystkræft, og undervejs i deres sygdomsforløb har de begge oplevet skæve episoder, som har hjulpet dem til at se humoren midt i alvoren.
  Og det er der altså nu kommet humoristiske striber ud af.
  